CELEX: 32010R1153
Language: lt
Date: 2010-12-08 00:00:00
Title: 2010 m. gruodžio 8 d. Komisijos reglamentas (ES) Nr. 1153/2010, kuriuo dėl padidėjusio didžiųjų austrių ( Crassostrea gigas ) mirtingumo kontrolės priemonių taikymo laikotarpio pratęsimo iš dalies keičiamas Reglamentas (ES) Nr. 175/2010  Tekstas svarbus EEE

9.12.2010   
            
            
               LT
            
            
               Europos Sąjungos oficialusis leidinys
            
            
               L 324/39
            
         KOMISIJOS REGLAMENTAS (ES) Nr. 1153/2010
   2010 m. gruodžio 8 d.
   kuriuo dėl padidėjusio didžiųjų austrių (Crassostrea gigas) mirtingumo kontrolės priemonių taikymo laikotarpio pratęsimo iš dalies keičiamas Reglamentas (ES) Nr. 175/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), ypač į jos 41 straipsnio 3 dalį ir 61 straipsnio 3 dalį,
   kadangi:
   
               (1)
            
            
               2010 m. kovo 2 d. Komisijos reglamentas (ES) Nr. 175/2010, kuriuo įgyvendinamos Tarybos direktyvos 2006/88/EB nuostatos dėl padidėjusio Crassostrea gigas rūšies austrių mirtingumo, siejamo su virusu Ostreid herpesvirus 1 μvar (OsHV-1 μvar), kontrolės priemonių (2), buvo priimtas siekiant sulaikyti ligos, kurią galėjo sukelti virusinė didžiųjų austrių (Crassostrea gigas) infekcija, plitimą Prancūzijoje, Airijoje ir Normandijos salose.
            
         
               (2)
            
            
               Kadangi buvo neaišku, ar didžiųjų austrių (Crassostrea gigas) mirtingumas padidėjo tikrai dėl to viruso, šios priemonės buvo patvirtintos laikinai iki 2010 m. gruodžio 31 d.
            
         
               (3)
            
            
               Didžiųjų austrių (Crassostrea gigas) mirtingumas, siejamas su virusu Ostreid herpesvirus 1 μvar (OsHV-1 μvar), 2010 m. ir toliau buvo padidėjęs.
            
         
               (4)
            
            
               Ataskaitos dėl valstybių narių įgytos patirties vykdant programas, skirtas anksti nustatyti OsHV-1 μvar, ir Europos maisto saugos tarnybos nuomonė dėl priežasčių bus pateiktos tik 2010 m. rudenį, jos turės būti įvertintos prieš peržiūrint priemones, priimtas pagal Reglamentą (ES) Nr. 175/2010.
            
         
               (5)
            
            
               Todėl Reglamento (ES) Nr. 175/2010 taikymo laikotarpis turėtų būti pratęstas iki 2011 m. balandžio 30 d. Todėl tas reglamentas turėtų būti atitinkamai iš dalies pakeistas.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 175/2010 8 straipsnio antroje pastraipoje data „2010 m. gruodžio 31 d.“ pakeičiama data „2011 m. balandžio 30 d.“
   2 straipsnis
   Šis reglamentas įsigalioja trečiąją dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. gruodžio 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 328, 2006 11 24, p. 14.
   
      (2)  OL L 52, 2010 3 3, p. 1.